kardosdrur/scandi-wiki huggingface dataset:
Morten Versner

Morten Pihl Versner (født 23. juli 1963, død 23. februar 2021), kaldet Rico, var violinist og bassist inden for genrerne punk og postpunk i årene 1979-83. Morten Versner spillede violin i punkbandet Sods (senere Sort Sol) dels live og dels på plade – bl.a. på LP klassikerne Under En Sort Sol (Medley Records 1980) og Dagger & Guitar (Medley Records 1983). Var også medlem af Martin Hall-bandet Ballet Mécanique (aka Identity og Ballet M.) som bassist og violinist, hvor hans violinspil spiller en central, stilskabende og eksperimenterende rolle bl.a. på kult-pladerne The Icecold Waters Of The Egocentric Calculation (CBS 1981, Sony BMG 2006) og For (CBS 1982).

Morten Versner har ved flere kommunalvalg været kandidat for Kærlighedspartiet i Københavns Kommune – i 2001, 2005 og senest ved Kommunalvalget 2009. Han stillede op som "En død hest" til Folketingsvalget 2011, for med humor à la Monty Python at udtrykke en kærlig anarkistisk afstandstagen til det politiske system, og opnåede 10 personlige stemmer . Kun to andre kandidater fik færre stemmer. .

Opstillingen af "En død hest" var en reference til den romerske kejser Caligula, som skulle have sagt, at han kunne finde på at udnævne sin elskede hvide væddeløbshingst Incitatius til konsul for at gøre nar ad sentatet i Rom. Incitatius var i sin marmorstald dækket med fornemt stof, rødt og som en toga.

Kilder

Eksterne henvisninger  
 
 Ballet Mécanique (band), Martinhall.com Ballet Mécanique 
 Punk#Danske punkbands i detaljer Punk#Danske punkbands i detaljer
 Garagepunk, ole-hansen.dk sods live copenhagen – fælledparken 1981 
 Garagerock, Garagerock.dk Hej Tina
 DR, Marble Station /www.dr.dk
 Enotes, Sort Sol (band) – eNotes.com Reference
 Ballet Mécanique (band), SUBSTANS.info 
 Ballet Mécanique (band), danskpunk.blogspot.com

Sort Sol
Violinister fra Danmark
Bassister fra Danmark
Danskere i 1900-tallet
L'easy

L’easy er en dansk virksomhed, som udlejer langvarige forbrugsgoder. Koncernen omfatter en række forskellige virksomheder, herunder D:E:R i Danmark, Thorn i Sverige og Norge, halvdelen af virksomheden wupti.com, 25% af Inspiration – og danske L’easy. L’easy er i dag at finde i Danmark, Sverige, Norge og Holland. Koncernen er en del af 3C holding koncernen, som er ejet af Niels Thorborg.

Historie 
L’easy blev stiftet i 1985 af Niels Thorborg, som stadig står som ejer af virksomheden. Virksomheden hed oprindeligt VaskRent, men skiftede navn i 1992. I Danmark er virksomheden repræsenteret i Odense, hvor hovedkontoret er placeret.

Tidslinje 
 1985: Niels Thorborg grundlægger VaskRent.
 1992: VaskRent skifter navn til L'easy.
 1998: L'easy åbner i Sverige.
 2001: L'easy åbner i Norge.
 2005: D:E:R erhverves fra Thorn Nordics.
 2006: Thorn-selskaberne i Norge og Sverige overtages.

Eksterne henvisninger 
 L'easys hjemmeside

Etableret i 1985
Elektronikkæder i Danmark
Leasingvirksomheder i Danmark
3C Holding
Italienere

Italienere () er en nation og et folkeslag, som er indfødt i Italien, som deler kultur og som taler italiensk som modersmål. Juridisk set er italienere statsborgere i Italien, uanset etnisk oprindelse eller hvilket land de har bopæl og adskilles fra folk af italiensk oprindelse, der har bopæl udenfor Italien.

I 2014 var der omkring 55 mio. etniske italienere i Italien, hvilket svarer til 91 % af indbyggertallet. Der findes italiensk talende grupper i nabolandene Schweiz (ca. 500.000), i Frankrig (1.500.000) og mindre grupper i Slovenien og Kroatien i primært Istrien og Dalmatien. Et omfattende italiensk diaspora betyder at omkring 5 mio. italienske statsborgere og omkring 80 mio. mennesker med fuld eller delvis italiensk oprindelse lever udenfor Italien, mest notabel er Sydamerika, Nordamerika, Australien og dele af Europa.

Italienere har især haft indflydelse på og bidraget indenfor videnskab, kunst, teknologi, kogekunst, sport, retslære og bankvirksomhed også i udlandet og på verdensplan. Italienere kendes for deres lokalisme, både på regionalt og kommunalt plan, samt opmærksomhed på beklædning og familieværdier.

Statsborgerret 

Italiensk lov definerer en italiener efter principperne om jus sanguinis, dvs. "blodets ret". Enhver der har haft en italiensk forfader i forældrerækken, selv adskillige generationer tilbage, eksempelvis en italiensk tipoldefar, betragtes som italiener og kan derved automatisk opnå statsborgerret endda uden neutralisation, da man udelukkende betragter blodet og altså at man var italiener allerede ved sin fødsel, selv hvis man aldrig har været i Italien. Proceduren kan dog være yderst omfattende, da man selv skal bevise sin ret og da kravene til dokumentationen er skrappe. Det kan eksempelvis være yderst kompliceret og umuligt, at fremskaffe 200 år gamle italienske vielses- og dåbsattester, der desuden skal være originale og legaliseres. 

Italien tillader dobbelt statsborgerskab, så det er muligt at holde både dansk og italiensk statsborgerskab siden 2014, hvor Folketinget ophævede det danske forbud. Italien afskaffede desuden værnepligten i 2004, så der er nu ingen risiko for at blive indkaldt ufrivilligt til militæret.

Referencer 

 
Personer fra Italien
Dubai World Championship

Dubai World Championship (også officielt kendt som DP World Tour Championship, Dubai) er en golfturnering på Europatouren, som blev afholdt for første gang 19. - 22. november 2009. Turneringen afholdes på Jumeirah Golf Estates i Dubai, De Forenede Arabiske Emirater og spilles som sidste officielle turnering på årets Europatour og svarer til The Tour Championship på PGA-touren. Turneringen er sponsoreret af DP World, et rederi med base i Dubai. 

Arrangementet er kulminationen på den europæiske Tour Race to Dubai, som erstatter Order of Merit fra 2009, og spilles af de førende 60 spillere på pengelisten. Turneringen erstatter Volvo Masters, der var en lignende begivenhed for de førende 60 spillere på pengelisten (Order of Merit).

Vindere 
2009: Lee Westwood, England
2010: Robert Karlsson, Sverige
2011: Alvaro Quiros, Spanien

Golfturneringer
Fasterholt

Fasterholt er en landsby i Midtjylland med . Fasterholt er beliggende i Arnborg Sogn nær Midtjyske Motorvej ni kilometer nord for Brande, 17 kilometer syd for Ikast og 22 kilometer sydøst for Herning. Byen hører til Herning Kommune og er beliggende i Region Midtjylland.

Fasterholt er i et naturskønt område ved det tidligere brunkulsleje, der er mange muligheder for gåture ved brunkulssøerne, samt hundeskov. I den tidligere kommunalskole er der nu privat vuggestue og børnehave. 

Byen er kendt for " Fasterholt " vandingsmaskiner som ser overalt på marker i Danmark, samt tapning af mineralvand i virksomheden Aqua d’Or Mineral Water A/S og DOT (Dansk Overfladeteknink, tidligere Herning Galvanisering).

Kilder 

Byer i Herning Kommune
Byer og bydele med genforeningssten
Stigsnæsværket

Stigsnæsværket var et kraftværk på Sydvestsjælland beliggende på halvøen Stigsnæs syd for Skælskør. Værket blev første gang sat i drift i 1962 af SEAS og var i begyndelsen udelukkkende oliefyret, men grundet oliekrisen i 1970'erne ombyggede man værket til også at fungere ved kulfyret kraft. Værket lukkede med udgangen af 2012.

Stigsnæsværket havde i alt en kapacitet på 409 MW el og 2 MJ/s varme. Værket fik sit første produktionsanlæg Stigsnæs 1 i 1966 med en skorsten på 135 meter, mens det andet Stigsnæs 2 med en skorsten på 130 meter kom i drift i 1970. Begge anlæg var ved lukningen kulfyrede. Da det sluttede sin drift tilhørte værket DONG Energy, som i 2017 skiftede navn til Ørsted A/S. 

Stigsnæsværkets Havn har den største vanddybde med sine 18 meter blandt havne på hele Sjælland.

I 2019 solgte Ørsted A/S både det stoppede værk og havnen til Stigsnæs Industripark. Slagelse Kommune kom også med et bud.

Eksterne henvisninger 
 DONG Energy – om Stigsnæsværket

Kraftvarmeværker i Danmark
Skælskør
DONG Energy
Arnborg

Arnborg er en lille by i Midtjylland med . Arnborg ligger i Arnborg Sogn ved Midtjyske Motorvej otte km vest for Fasterholt, 12 km nordvest for Brande og 14 km syd for Herning. Byen hører til Herning Kommune og Region Midtjylland.

Arnborg Skole og Arnborg Kirke ligger i byen.

Lars Larsen er født den 6. august 1948 i Arnborg. Han er kendt under navnet Dyne-Larsen og er grundlægger af butikskæden JYSK.

Ved Arnborg ligger væveriet Acondria Plaidfabrik og Svæveflyvecenter Arnborg.

Kilder 

Byer i Herning Kommune
Nørre Kollund

Nørre Kollund er en landsby i Midtjylland med . Nørre Kollund er beliggende nær Midtjyske Motorvej otte kilometer sydøst for Herning og fire kilometer øst for bydelen Lind. Bebyggelsen tilhører Herning Kommune og er beliggende i Kollund Sogn. Kollund Kirke ligger i bebyggelsen.

Kilder 

Lokaliteter i Herning Kommune
Miraklets Fald

Miraklets Fald (Roman) er den danske forfatter Christian Reslows debutroman fra 2010.

Bogen blev udgivet under genrebetegnelsen; Science-Fantasy Thriller – samme genre som George Lucas' Star Wars-serie.
Bogen er på 398 sider, med forsideillustration af Søren Klok.

Romanen høstede overvejende positive anmeldelser ved sin udgivelse, omend visse kritikere var utilfredse med, at forfatteren ikke forklarede nok om selve multi-dimensions teorien, der var en væsentlig del af bogens tema.

Synopsis 

Historien udspiller sig omkring to kvinder, der bytter plads på tværs af to dimensioner.

Den ene kvinde, Anni Browers, lever i (hvad formodes at være) vores verden, hvor hun arbejder som læge på Sct. Josephs hospital, i den fiktive by Pinaceae Falls. Den anden kvinde, kun kendt som Nina hele bogen igennem, er en rebelsk overlevende i en verden, der er lagt øde i et form for ørkenlandskab.

I Ninas verden findes en diskret anordning, ved navn 'Fendahlisken', der kan placeres mod brugerens lår og tillade denne at springe imellem to dimensioner. Idet Nina finder og aktiverer denne anordning, springer hun over i Annis verden og bytter derfor plads med hende – en nødvendig betingelse for, at maskinen i det hele taget virker. Resten af historien er en hæsblæsende menneskejagt, hvori Nina jages af vores verdens politi og Anni jages af Ninas verdens svar på pirater.
Bogen beskriver udpenslet vold i meget grafiske beskrivelser.

Adskillige steder, hændelser og personer kan forbindes med andre historier, skrevet af Christian Reslow, såsom byen Sunshine Fields – der også er at finde i den korte novelle 'Jack Jaws'.

Selve teorien vedr. de alternative dimensioner bliver aldrig forklaret i løbet af romanen og kan derfor tolkes på forskellige måder; 
Enten er Ninas verden; 'ødemarken' en fremtidig udgave af vores egen, hvilket ville forklare lighederne mellem sprogene og religionerne – og i så fald er Mekanismen; 'Fendahlisken' i virkeligheden en tidsmaskine. Ellers er der tale om to dimensioner, der har udviklet sig ens, indtil den ene dimension er blevet ramt af en krigskatastrofe eller lignende. I sidstenævnte tilfælde må man undres over de sproglige ligheder, samt det teologiske tema, der går igen igennem bogen.

Romaner fra Danmark
Skibbild (Herning Kommune-Nøvling Sogn)

Skibbild er en landsby i Midtjylland med . Skibbild er beliggende i Nøvling Sogn 10 kilometer nordvest for Herning og seks kilometer sydøst for Vildbjerg. Byen tilhører Herning Kommune og er beliggende i Region Midtjylland.

seværdigheder 
Nøvling Kirke og Nøvling Skole ligger i byen.

Byen har også en genbrugsbutik samt et fitnesscenter nær friskolen.

Referencer 

Byer i Herning Kommune
Simmelkær

Simmelkær er en landsby i Midtjylland med . Simmelkær er beliggende i Simmelkær Sogn 16 kilometer nord for Herning og syv kilometer nord for Sunds. Byen tilhører Herning Kommune og er beliggende i Region Midtjylland.

Simmelkær Kirke ligger i byen.

Byen havde i sin "Storhedstid" 1 Kirke - 1 Sparekasse - 1 Skole til og med 7 klasse - 3 Købmænd - 2 Mekaniker værksteder
- 5 Vogmmænd - 2 Smedie - 1 Bager - 1 Mejeri - 1 Cykelhandler - 1 Elforretning - 1 mølle - 1 slagter

Jens Eskildsen stiftede kagefabrikken Dan Cake i 1931 i Simmelkær.
Bageriet flyttede dog til Give i 1959.

Kilder 

Byer i Herning Kommune
Timring

Timring er en landsby i Vestjylland med . Timring er beliggende i Timring Sogn 19 kilometer vest for Herning og tre kilometer syd for Vildbjerg. Byen hører til Herning Kommune og er beliggende i Region Midtjylland.

Timring Kirke ligger i byen.

Kilder 

Byer i Herning Kommune
Studsgård

Studsgård er en landsby i Midtjylland med . Studsgård er beliggende i Studsgård Sogn otte kilometer syd for Herning og otte kilometer nord for Kibæk. Byen tilhører Herning Kommune og er beliggende i Region Midtjylland.

Studsgård Kirke ligger nær byen; Studsgård Friskole er placeret midt i byen, umiddelbart ved Studsgård Minihal. Byen har hele 14 foreninger, hvilket er meget sigende for byens ånd. Den årlige byfest er et sikkert samlingspunkt for byens borgere.

Studsgård GIF er byens gymnastik- og idrætsforening, som har aktiviteter indenfor gymnastik, badminton og fodbold. I forbindelse med foreningens 100 års jubilæum i 2018. besøgte de daværende danske mestre i fodbold, FC Midtjylland, foreningen. Hvor der blev hygget med klubbens børne og ungdoms hold. Sluttede af med en opvisningskamp mellem de 2 klubbers førstehold, resultatet blev 8-18 til gæsterne.

Billedgalleri

Kilder 

Byer i Herning Kommune
Kim Yuna

Kim Yu-na (født 5. september 1990) er en sydkoreansk kunstskøjteløber.

Hun vandt guld ved Vinter OL 2010 i Vancouver. Hendes opnåede scores ved denne konkurrence er de hidtil højeste i kvindernes disciplin under ISU bedømmelsessystem. Dette gav Kim en plads i Guinness Rekordbog.

Derudover blev Kim verdensmester i 2009. Hun er også Fire Kontinents guldvinder (2009), tre gange Grand Prix Finale guldvinder, juniorverdensmester (2006) og fem gange sydkoreansk national seniormester. Hun har aldrig stået uden for podiet i sin karriere.

Karriere 
Kim gjorde sin internationale konkurrencedebut som 11-årig, da hun vandt novicetitlen ved Triglav Trophy 2002. Næste år vandt hun sin første seniortitel ved de sydkoreanske nationale mesterskaber.

I sæson 2004–05 gjorde Kim sin internationale juniordebut ved Junior Grand Prix turneringerne. Hun vandt sølv ved både Junior Grand Prix Finalen og Junior VM, begge gange efter kommende langtidsrival Mao Asada. Den følgende sæson 2005–06 var Kim ubesejret; hun vandt bl.a. guld ved Junior VM 2006, hvor hun slog Asada.

Den næste sæson 2006–07 rykkede Kim op i seniorrækkerne. Hun vandt sin første Grand Prix Finale titel og satte sin første verdensrekord i det korte program ved VM 2007, hvor hun samlet tog bronze.

Den følgende sæson 2007–08 vandt Kim alle sine tre Grand Prix'er, men ved VM 2008 blev det igen til bronze. I sæson 2008–09 vandt hun begge sine ISU mesterskaber, da hun blev guldvinder ved både Fire Kontinents 2009 og VM 2009 i Los Angeles.

Ved Vinter OL 2010 i Vancouver vandt Kim både det korte og lange program med rekord scores, og guldmedaljen gjorde hende til den første (og hidtil eneste) sydkoreanske kunstskøjteløber, der har taget medalje ved Vinter OL.

Den følgende måned deltog Kim i VM 2010, hvor hun tog sølv. Den næste sæson 2010–11 valgte Kim kun at deltage i én konkurrence, nemlig VM 2011, hvor det igen blev til sølv.

Kim konkurrerede ikke under sæson 2011–12, men hun gør sit comeback denne sæson med det endelig mål at deltage ved Vinter OL 2014 i Sotji. Efter dette planlægger Kim at trække sig fra sporten.

Kilder

Ekstern henvisning 

 Officiel hjemmeside  
 International Skating Union 
 Yuna KIM på Olympic.org
 Yuna KIM  på Olympic Athetes' Hub
 Yuna KIM på Youtube

Sportsfolk fra Sydkorea
Deltagere for Sydkorea ved vinter-OL 2010
Deltagere for Sydkorea ved vinter-OL 2014
Kunstskøjteløbere ved vinter-OL 2010
Kunstskøjteløbere ved vinter-OL 2014
Medaljevindere ved vinter-OL 2010
Gaia Solar

Gaia Solar A/S  er Skandinaviens største selskab indenfor bygningsintegrerede solcellepaneler til produktion af elektricitet. Selskabet blev stiftet maj 1996 og beskæftiger i dag 22 medarbejdere.

BIPV 
Gaia Solar har siden starten udviklet løsninger til bygningsintegration af solcelleteknologi (BIPV).

Selskabet har afsluttet mange tusinde projekter i Skandinavien og blandt andet designet og produceret solcelleanlægget til Copenhagen Towers i Ørestaden. Anlægget dertil er Nordeuropas største bygningsintegrerede solcelleanlæg.

Gaia Solar omsatte i 2009 for et to-cifret millionbeløb.

Kilder

Eksterne henvisninger 
 http://www.gaiasolar.dk 

Fotovoltaikproducenter
Elektronikvirksomheder i Danmark
Danske virksomheder etableret i 1996
Feldborg

Feldborg er en landsby i Midtjylland med . Feldborg er beliggende i Feldborg Sogn syv kilometer syd for Haderup, 25 kilometer øst for Holstebro og 27 kilometer nord for Herning. Byen hører til Herning Kommune og er beliggende i Region Midtjylland.
Feldborg Skole og kirke ligger i byen.
Byen har for nylig fået deres egen maskot med navn "Felle".

Kilder 

Byer i Herning Kommune
Kunstskøjteløb under vinter-OL 2010

Kunstskøjteløb under vinter-OL 2010 blev afholdt 14. – 26. februar 2010 i Pacific Coliseum i Vancouver, Canada.

Resultat

Eksterne henvisninger 

 Vancouver 2010: Figure Skating 

Sportsgrene under vinter-OL 2010
OL 2010
Hodsager

Hodsager er en landsby i Vestjylland med . Hodsager er beliggende i Hodsager Sogn otte kilometer nordøst for Aulum, 18 kilometer sydøst for Holstebro og 27 kilometer nord for Herning. Byen hører til Herning Kommune og er beliggende i Region Midtjylland. 

Hodsager Kirke og Hodsager Skole ligger i byen. Der har været flere forskellige skoler i Hodsager siden 1830. Hodsager Centralskole blev opført i 1956.  Siden 2015 har den organisatorisk været en del af Aulum-Hodsager Skole med selvstændig undervisning i Hodsager til og med 5. klasse.

Kilder 

hodsager.dk

Byer i Herning Kommune
TrackMeNot

TrackMeNot er en lille program-tilføjelse til din firefox-browser som gør dig i stand til at "forvirre" googles bots, således de ikke kan danne sig et billede af hvilken type person du er, ud fra dine søgning på google.dk.
TrackMeNot søger smider en bunke variabler ind i dine søgninger når du er på f.eks. google, jubii, yahoo eller lignende, for derved at forvirre søgemaskinerne til ikke at kunne læse hvilket type du er, hvad dine preferencer er, osv.

Oprindelse 
TrackMeNot blev skabt af Daniel C. Howe og Helen Nissenbaum som et forsøg på at dæmpe den globale "big brother" effect der opstået de senere år på internettet, i form af blandt andet søgemaskiner og sociale medier som f.eks. Facebook.

Mozilla
Stakroge

Stakroge er en by i Midtjylland med , beliggende 25 km øst for Tarm, 8 km sydøst for Sønder Felding, 17 km nord for Grindsted og 34 km syd for Herning. Byen hører til Herning Kommune og ligger i Region Midtjylland.

Stakroge hører til Ilderhede Sogn. Ilderhede Kirke ligger ensomt 1½ km nordvest for Stakroge.

Faciliteter 
Den tidligere Stakroge Skole fungerer som borgernes aktivitetshus med idrætssal, fotoklub, madklub, strikkecafè, bogcafè og motionsrum. De udendørs arealer rummer byens legeplads og en bypark med teltplads og shelter. På Stakroge Stadion kan der spilles bold, beachvolley og petanque. I Stakroge Beboer- og Kulturhus afholdes fester og foreningsarrangementer.

Historie 
Det høje målebordsblad viser at der i 1800-tallet var helt folketomt hvor Stakroge ligger nu. Dog var der en lille skole 1 km mod sydøst. I 1904 beskrives Stakroge således: "Stakkroge, Gd. med Mølle."

Stationsbyen 
Stakroge fik station på Troldhede-Kolding-Vejen Jernbane (1917-68). Det lave målebordsblad fra 1900-tallet viser at der efter banens start var kommet en smedje og en håndfuld gårde og huse til.

Stationen havde 294 m krydsningsspor og 136 m læssespor med svinefold og kartoffellager. På en høj rampe ved siden af læssesporet udgik den smalsporede Stakroge-Barslund Tørvebane. Ved stationen lå en briketfabrik.

Topografisk kort 1953-1976 viser at byen i banens sidste tid var blevet en rigtig stationsby med mejeri, hotel, missionshus, telefoncentral, skole og idrætsplads. Stationsbygningen er bevaret på Vinkelvej 12. Banens tracé er bevaret på en 100 m lang sti mellem Borgergade og Stationsvej.

Genforeningssten 
Ved Stadion står en sten, der blev afsløret nytårsdag 1921 til minde om Genforeningen i 1920.

Stakroge Skole 
Stakroge Skole blev opført i 1948 af Sønder Omme sognekommune, som byen dengang hørte til. Skolen afløste en meget lille skole, men havde i starten et ret stort distrikt og i perioder over 110 elever. Det ændrede sig med kommunalreformen i 1970, hvor Stakroge kom med i Aaskov Kommune. Kommunegrænsen kom til at gå lige syd og øst for byen, så skoledistriktet kun omfattede Stakroge by, hvis indbyggertal var faldende. I 1989 besluttede kommunalbestyrelsen at lukke skolen, men borgerne forhandlede sig til at overtage den fra 1990, dog på den betingelse, at der ikke måtte oprettes friskole i bygningen. Skolen blev hjemsted for mange aktiviteter, især i sløjdsalen og gymnastiksalen, mens andre aktiviteter fandt sted i Beboerhuset, der var opført i 1987.

Nogle lokale forældre tog i 1999 initiativ til at oprette den integrerede børneinstitution Stakroge Gl. Skole. Den lukkede ved skoleårets slutning i 2012, hvor kommunen flyttede børnene til institutionerne i Sdr. Felding. Herefter stod skolen næsten tom i nogle år. I 2017 blev skolens navn ændret til Aktivitetshuset.

Noter

Eksterne kilder/henvisninger 

 Stakrogeinfo 
 Stakroge Skole & Aktivitetshus: Stakroge Skoles historie 
 SDFE kortviser: Høje målebordsblade 1842-1899, lave målebordsblade 1901-1971 og topografisk kort 1953-1976

Byer i Herning Kommune
Byer og bydele med genforeningssten
Havnstrup

Havnstrup (ifølge byskilte, officielle adresser og DSD Haunstrup) er en landsby i Midtjylland med under 200 indbyggere (2010), sidst Havnstrup havde over 200 indbyggere var i 2007. Havnstrup er beliggende 12 kilometer vest for Herning og 12 kilometer øst for Videbæk. Lokaliteten tilhører Herning Kommune og er beliggende i Haunstrup Sogn. Haunstrup Kirke ligger i byen.  Syd for byen ligger Jyllands Park Zoo og Haunstrup Brunkulslejer i et område på 2,3 km² der var i drift frem til 1969. Området blev købt af staten 1976 og tilplantet. 51,3 hektar af området blev fredet i 1980.

Kilder og henvisninger 

Lokaliteter i Herning Kommune
DM i ishockey 1955-56

Danmarksmesterskabet i ishockey 1955-56 var det andet DM i ishockey. Mesterskabet blev arrangeret af Danmarks Ishockey Union og skulle have haft deltagelse af tre klubber: de jyske mestre fra Silkeborg Skøjteløberforening samt de to sjællandske hold Rungsted Ishockey Klub og Kjøbenhavns Skøjteløberforening (KSF), men kun de to sidstnævnte endte med at deltage.

Silkeborg Skøjteløberforening havde kvalificeret sig til finalestævnet ved at vinde det jyske mesterskab i ishockey efter fire sejre over hhv. Viborg, Horsens, Herning og Esbjerg med en samlet målscore på 28-9, men holdet kom ikke til at deltage i kampen om DM-titlen. Det viste sig nemlig umuligt at krydse Storebælt på grund af isvanskeligheder. I stedet blev planen at de sjællandske hold de efterfølgende weekender skulle rejse til Jylland for at møde silkeborgenserne på deres hjemmebane, men den plan blev spoleret af tøvejr.

DM-turneringen blev derfor afviklet som én kamp, hvor Rungsted Ishockey Klub tog imod KSF på en overrislet tennisbane i Hørsholm. Men på grund af tøvejr var isforholdene så dårlige, at KSF inden kampen foreslog, at den ikke skulle gælde DM-titlen men blot tælle som en venskabskamp. Det blev imidlertid afslået af Rungsted-spillerne, der ville forsvare deres mesterskab fra året før. Kampen blev vundet af KSF med 4-1 (2-0, 1-1, 1-0) efter to mål af Knud Lebech og et hver af Jørgen Hviid og Knud Westergaard fra KSF, mens Rungsted IK's mål var et selvmål af Knud Tønsberg. Københavnerne overtog dermed DM-titlen fra nordsjællænderne og fik samtidig revanche for nederlaget i den afgørende DM-kamp året før.

Kilde 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Overraskelse i ishockey KS slog Rungsted 4-1, Politiken, 27. februar 1956, s. 4.

1955-56
Ishockey i 1956
Skibbild

Skibbild kan henvise til flere stednavne i Danmark:
 Skibbild (Herning Kommune-Nøvling Sogn) – landsby i Nøvling Sogn (Herning Kommune)
 Skibbild (Herning Kommune-Arnborg Sogn) – bebyggelse, ejerlav i Arnborg Sogn, Herning Kommune
Se også:
 Skibbild Sønderbæk – vandareal i Herning Kommune
 Skibbild Mose – areal i Herning Kommune